CELEX: 32016D1137
Language: hr
Date: 2016-07-12 00:00:00
Title: Odluka Vijeća (ZVSP) 2016/1137 od 12. srpnja 2016. o pokretanju misije ZSOP-a Europske unije za vojno osposobljavanje u Srednjoafričkoj Republici (EUTM RCA)

13.7.2016   
            
            
               HR
            
            
               Službeni list Europske unije
            
            
               L 188/25
            
         ODLUKA VIJEĆA (ZVSP) 2016/1137
   od 12. srpnja 2016.
   o pokretanju misije ZSOP-a Europske unije za vojno osposobljavanje u Srednjoafričkoj Republici (EUTM RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1), a osobito njezin članak 4.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 19. travnja 2016. donijelo Odluku (ZVSP) 2016/610.
            
         
               (2)
            
            
               Slijedom preporuke zapovjednika misije EU-a, misiju EUTM RCA trebalo bi pokrenuti 16. srpnja 2016.
            
         
               (3)
            
            
               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje te ne sudjeluje u financiranju ove misije,
            
         DONIJELO JE OVU ODLUKU:
   Članak 1.
   Odobravaju se plan misije i pravila o sudjelovanju za misiju ZSOP-a Europske unije za vojno osposobljavanje u Srednjoafričkoj Republici (EUTM RCA).
   Članak 2.
   EUTM RCA pokreće se 16. srpnja 2016.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 12. srpnja 2016.
      
         
            Za Vijeće
         
         
            Predsjednik
         
         P. KAŽIMÍR
      
   
   
      (1)  SL L 104, 20.4.2016., str. 21.